ANGMAGSSALIK DISTRIKT ` 595 
Den lange, lave Husgang ег bygget af samme Materiale som Huset og ud- 
gaar i Almindelighed fra Midten af Forsiden og omtrent perpendikulær paa 
denne. Selve Indgangen fra det Fri er ret høj og ofte dannet af Træværk; 
men længere inde er Gangen knap 1 m høj og 3/,m bred. Det inderste af 
Gangen ligger ca. 1/, m dybere end Husets Gulv og dannes ofte af selve den 
faste Klippe, medens Husets Gulv som oftest er belagt med store, flade Sten. 
Døre kendtes ikke tidligere, men nu anbringes som ‘oftest en Dør for Enden 
af Husgangen. 
I Almindelighed findes der tre Tarmskinds Vinduer, hvoraf det ene er min- 
dre end de andre og sidder over Husgangen, medens de to andre sidder hver 
paa sin Side af denne. Naar Tarmskindene er rene, er de saa gennemsigtige, at 
Solen kan skinne igennem. Nu er Tarmskinds Vinduerne saa godt som overalt 
afløst af Glasruder. i 
Det indre af Væggene er dækket med Græstørv, beklædt med Skind, naar 
saadanne haves. Langs hele Bagvæggen strækker sig en Træbriks, der gaar hen 
til Støtterne; den er !/, m høj og ca. 2 m bred og hviler paa en Afsats af Sten og 
Græstørv. Langs Forvæggen og ved Endevæggene er smalle Træbrikse. Ved Vin- 
duerne fortsættes Briksen ind i de dybe Vinduesnicher. Hovedbriksen deles ved 
Støtterne mellem de forskellige Familier, saa at et Stykke Skind, hvis Yderende 
er fastgjort til Støtten og Inderenden ophængt under Taget og som naar 1}, m 
over Briksen, danner Skillevæggen mellem Familierummene. Skindet gaar dog 
ikke helt ind til Væggen, men efterlader en Gang langs Husets Bagside, hvor 
man altsaa kan færdes fra det ene Rum til det andet. Hovedbriksen er beklædt 
med Skind og benyttes til Sovepladser af de gifte Folk med ugifte Døtre og Smaa- 
børn, og om Dagen til Sidde- og Arbejdspladser for Kvinder og Børn. Langs 
Bagsiden ligger Skindtæpper med Bjørneskindskant, hvormed Folkene dækker 
sig om Natten. 
Hver gift Kone har sin Lampe staaende paa en Platform af Sten foran Brik- 
sen og ved den ene Side af Familierummet, saaledes at to Nabokoner har Lam- 
perne staaende paa en fælles Platform. Lampen er udskaaret af Vegsten og hviler 
paa en udhulet Træklods, hvori den overflydende Tran opsamles. 
Udenfor Lamperne staar Vandballerne, der er af fortrinligt Bødkerarbejde 
og forsynet med Tværstokke, der sidder fast i to forlængede Staver. Et Stykke 
frossen Sne anbringes mellem Tværstok og Randen. Det afsmeltede Vand øses 
op med en Træøse eller drikkes gennem et Sugerør. 
Over Lampen hænger oppe under Taget en Tørrehæk, hvorpaa Kamikker 
og andre Klædningsstykker tørres, og fra hvilken Vegstens-Gryden hænger 
saaledes, at den kan forskydes enten ind over Lampen eller tilbage, fri 
af denne. 
I Rummet under Briksen staar Urinballer, Spækkar og Kødbakker. Urin- 
ballerne er lavet ligesom Vandballerne, men uden Tværstok. Spækkarrene er 
af alle Størrelser og Former og forfærdigede som Spaanæsker. Kødbakkerne 
dannes af udhulede Træklodser i alle Størrelser. Foran eller under Briksen staar 
38% 
